nvidia/miracl-vision huggingface dataset:
Kansanvalta (kustantamo)

Kustannusosakeyhtiö Kansanvalta oli 1918 perustettu vasemmistolainen lehden- ja kirjankustantamo, joka julkaisi Suomen Sosialidemokraatti -lehteä ja omisti Paasipainon kirjapainon ja sitomon. Kustannusosakeyhtiö Kansanvalta korvasi Työväen Sanomalehti Osakeyhtiön, joka oli sisällissodan jälkeen myynti- ja hukkaamiskiellossa ja jonka kirjapaino oli suljettu. Uuden osakeyhtiön perustajia olivat Wäinö Wuolijoki, Väinö Hakkila, Lauri af Heurlin, Matti Paasivuori, J. W. Keto, Matti Lonkainen, A. Salo, Väinö Hupli, Erland Aarnio, Paavo Raittinen ja Väinö Tanner. Se perustettiin 50 000 markan suuruisella pääomalla. Kansanvalta osti 1923 Työväen Sanomalehti -kustannusyhtiön. Kansanvalta julkaisi vuodesta 1919 myös Arbetarbladetia, jonka nimi muuttui myöhemmin Svenska Demokrateniksi. Kansanvalta julkaisi Pentti Haanpään aikanaan hyvin kiistellyn ja voimakkaita reaktioita herättäneen teoksen Kenttä ja kasarmi (1928), kun WSOY ja Haanpää eivät päässeet siitä yksimielisyyteen. Se julkaisi myös novellikokoelman Karavaani (1930), mutta Ilmeitä isänmaan kasvoilla ilmestyi vasta 2013, vaikka Haanpää oli saanut sen valmiiksi 1933 ja lähettänyt kustannustoimittajalle. Kansanvallan viimeinen kirjajulkaisu oli 1934 julkaistu Nils Robert af Ursinin juhlakirja
Nicolas Jacques Pelletier

Nicolas Jacques Pelletier (k. 25. huhtikuuta 1792) oli ranskalainen maantierosvo. Hän oli ensimmäinen Ranskassa giljotiinilla mestattu henkilö. Mestauksen suoritti pyöveli Charles Henri Sanson, joka myöhemmin mestasi giljotiinilla muun muassa Ranskan kuninkaan Ludvig XVI:n. Tuomari Jacob-Augustin Moreau tuomitsi Pelletierin kuolemaan ryöstöstä ja murhasta joulukuussa 1791. Tuomion täytäntöönpanoa jouduttiin lykkäämään, koska giljotiinia (jota tuolloin kutsuttiin nimellä Louison tai Louisette) vasta kehitettiin. Sitä testattiin aluksi eläimillä, jonka jälkeen kokeiltiin sen tehoa ruumiin pään katkaisuun. Sen terä jouduttiin muuttamaan kolmiomaiseksi ja putoamiskorkeutta kasvattamaan ennen kun se teki siistejä pään katkaisuja. Tämän jälkeen Sanson ilmoitti olevansa tyytyväinen uudelleen suunnitteluun ja Pelletier pystyttiin mestaamaan.
Henrik VII Luxemburgilainen

Henrik VII Luxemburgilainen (noin 1275–1313) oli Pyhän saksalais-roomalaisen keisarikunnan keisari. Hänestä tuli Saksan kuningas vuonna 1308 ja paavi Klemens V kruunasi hänet keisariksi vuonna 1312. Hän hallitsi kuolemaansa asti. Henrik pyrki palauttamaan keisarikuntansa loistokkuuden valtaamalla hajaantuneen Italian. Dante tuki ajatusta ja muun muassa mainitsi hänet Jumalaisen näytelmän Paratiisi-osassa. Henrik aloitti retken Italiaan ja kävi sotaa muun muassa Napolin kuningasta Robertia vastaan. Retken aikana hänet kruunattiin keisariksi ja Italian kuninkaaksi. Valloitus jäi kuitenkin kesken ja yhdistetyt alueet hajosivat hänen kuolemansa jälkeen. Henrik avioitui Tervurenissa 9. heinäkuuta 1292 Brabantin herttuatar Margaretan (1276–1311) kanssa, joka oli Brabantin herttua Johannes I:n (1252/1253–1294) ja Flanderin herttuatar Margaretan vanhin tytär. Heille syntyi kolme lasta:
Difenakumi

X(AU) X(US) Poison (S6) (AU) Difenakumi on erittäin myrkyllinen 4-hydroksikumariini K-vitamiinin antagonisti antikoagulanttina toimiva myrkky. Sitä käytetään hiirien ja rottien torjuntaan. Antikoagulanttina difenakumi aiheuttaa ulkoisia ja sisäisiä verenvuotoja, jotka ilmenevät aikaisintaan 12–24 tunnin kuluttua nauttimisesta. Vasta-aineena annetaan K1 -vitamiinia. Hoito voi kestää viikkoja.
Ríkisútvarpið

Ríkisútvarpið (RÚV), (Islannin yleisradioyhtiö) on Islannin kansallinen yleisradioyhtiö. RÚV aloitti radiolähetykset vuonna 1930 ja televisiolähetykset vuonna 1966. Yhtiöön kuuluu kaksi televisiokanavaa, RÚV ja RÚV 2, sekä kolme radiokanavaa, Rás 1, Rás 2 ja Rondó. RÚV:ia rahoitetaan mm. televisiomaksuilla ja mainostuloilla. Sen yhdeksänjäsenisen johtoryhmän nimittää maan parlamentti. RÚV on Euroopan yleisradiounionin jäsen.
Jalkapallon kansalliset kilpailut

Jalkapallon kansallisia seurajoukkuekilpailuja pelataan ympäri maailman jokaisessa FIFA:n jäsenmaassa. Vanhin jalkapallon kansallinen mestaruuskilpailu on Englannissa vuonna 1888 aloitettu The Football League. Vuonna 1992 Valioliiga korvasi sen maan korkeimpana sarjatasona. Useimmissa FIFA:n jäsenmaissa pelataan myös kansallinen cup-kilpailu. Vanhin cup-kilpailu on Englannin FA Cup, jota on pelattu vuodesta 1872 lähtien. Euroopan jalkapallosarjoista kansainvälisesti seuratuimmat ovat Englannin Valioliiga, Espanjan Primera División, Italian Serie A ja Saksan Bundesliiga. Ne ovat myös Euroopan kovatasoisimmat kansalliset jalkapallosarjat. Kovatasoisia kansallisia sarjoja pelataan myös Etelä-Amerikassa. Seurajoukkuerankingin sadan parhaan joukossa ei Euroopan ja Etelä-Amerikan ulkopuolelta juurikaan ole muiden maanosien seuroja.
Puoliläpäisevä kalvo

Puoliläpäisevä kalvo on ohut kalvo, joka päästää diffundoitumaan lävitseen vain tietyn koon tai varauksen omaavia molekyylejä tai ioneja. Tyypillisesti puoliläpäisevissä kalvoissa on hyvin pieniä reikiä, joista pienet molekyylit kuten vesi pääsevät kulkemaan kalvon lävitse. Liian suuret yhdisteet tai varaukseltaan vääränlaiset ionit eivät kykene läpäisemään puoliläpäisevää kalvoa. Puoliläpäiseviä kalvoja ovat muun muassa eliöiden solukalvot, eläinten iho, eräät synteettiset polymeerit kuten polyamidit ja eräät keraamiset aineet kuten kupariheksasyanoferraatti. Puoliläpäiseviä kalvoja käytetään useissa erotusprosesseissa teollisuudessa. Puoliläpäiseviä kalvoja hyödynnetään muun muassa osmoosissa ja käänteisosmoosissa valmistettaessa suolatonta juomakelpoista vettä merivedestä, makromolekyyliseosten konsentroimiseen, erottamiseen ja puhdistamiseen muun muassa bioteknillisissä laitoksissa ja energiatekniikassa muun muassa polttokennoissa. Kiinteitä huokoisista keraameista valmistettuja puoliläpäiseviä kalvoja käytetään kaasujen erottamiseen ja kaasujen erottamiseen käytetään myös kalvoja, jotka on tehty orgaanisesta polymeeristä. Muita käyttökohteita ovat muun muassa dialyysi, ultrasuodatus ja geelipermeaatiokromatografia.
Lohkomatriisi

Matematiikassa lohkomatriisilla tarkoitetaan matriisin ositusta pienemmiksi matriiseiksi, lohkoiksi, jolloin alkuperäinen matriisi voidaan kirjoittaa näiden pienempien matriisien yhdistelmänä. Osituksen täytyy olla johdonmukainen siten, että se voidaan visualisoida jakamalla alkuperäinen matriisi lohkoihin koko matriisin läpi kulkevilla pysty- ja vaakasuorilla viivoilla. Jokainen matriisi voidaan kuvata lohkomatriisina yhdellä tai useammalla tavalla. 4×4 -matriisi voidaan jakaa neljäksi 2×2 -lohkoksi Nyt ositettu matriisi voidaan kirjoittaa muodossa Lohkojen ei ole pakko olla keskenään samankokoisia matriiseja. Yhtä hyvin voisimme valita vaikka Lohkodiagonaalinen matriisi on lohkomatriisin erikoistapaus, jossa matriisin diagonaali koostuu neliömatriiseista ja sen kaikki muut alkiot ovat nollia. Lohkodiagonaalinen matriisi on aina neliömatriisi. Siis, jos 𝐴 on lohkodiagonaalinen matriisi, niin se voidaan kirjoittaa muodossa missä 𝐴𝑘 on neliömatriisi kaikilla 1≤𝑘 ≤𝑛. Tämä voidaan esittää myös matriisien suorana summana: 𝐴=𝐴1⊕𝐴2⊕...⊕𝐴𝑛. Lohkodiagonaalisen matriisin determinantille ja jäljelle pätee: Olkoon lohkomatriisit 𝐴 ja 𝐵, missä 𝐴 on 𝑚×𝑝 -matriisi ja 𝐵 on 𝑝×𝑛 -matriisi, ositettu siten, että ja Toisin sanoen, matriisin 𝐴 rivit on jaettu 𝑞:hun osaan ja sarakkeet 𝑠:ään osaan
François Englert

François Englert (6. marraskuuta 1932 Etterbeek, Belgia) on belgialainen teoreettinen fyysikko, joka vuonna 1964 esitti Robert Broutin kanssa julkaisemassaan paperissa, samana vuonna samanlaisen teorian tehneen Peter Higgsin mukaan nimetyn Higgsin mekanismin. Englert jakoi Higgsin kanssa vuoden 2013 Nobelin fysiikanpalkinnon. Englert syntyi vuonna 1932 ja opiskeli Brysselin vapaassa yliopistosta, josta valmistui tohtoriksi vuonna 1958. Hän toimi tämän jälkeen assistenttina vapaassa yliopistossa ja jatkoi sieltä Cornellin yliopistoon, jossa hän toimi tutkimusassistenttina 1959–1960 ja apulaisprofessorina 1960–1961. Englert palasi vuonna 1961 Brysselin vapaaseen yliopistoon ja sai sieltä professorin paikan 1964. Samana vuonna hän julkaisi Robert Broutin kanssa artikkelin ”Broken Symmetry and the Mass of Gauge Vector Mesons”, jossa he esittivät teorian, joka ennusti niin sanotun Higgsin bosonin olemassaolon. Hieman myöhemmin samana vuonna Peter Higgs julkaisi heistä riippumattoman artikkelin, jossa hän esitteli samantapaisen teorian. Englert johti vuosina 1980–1998 Broutin kanssa Brysselin vapaan yliopiston teoreettisen fysiikan tutkimusryhmää. Englert jäi eläkkeelle 1998 ja on toiminut sen jälkeen emeritusprofessorina. Englert on palkittu työstään useasti. Vuonna 2004 hän jakoi Broutin ja Higgsin kanssa Wolfin palkinnon ja vuonna 2013 Higgsin ja CERN-tutkimuskeskuksen kanssa Asturian ruhtinaan palkinnon
Tarutinon taistelu

18. lokakuuta 1812 (J: 6. lokakuuta) Tarutino, Kalugan alue, Venäjä Venäjän voitto Napoleon teki päätöksen Grande Arméen vetäytymisestä Moskovasta. Ranskan keisarikunta Venäjän keisarikunta Joachim Murat Levin August von Bennigsen 26 000 36 000;13 000 osallistui taisteluun. 2 500 kuollutta,2 000 sotavankia,38 tykkiä 1 200 (74 kuollutta, 428 haavoittunutta ja 700 kadonnutta)tarvitaan parempi lähde Tarutinon taistelu (ven. Тарутинский бой), ransk. Bataille de Winkowo oli 18. lokakuuta 1812 (J: 6. lokakuuta) tapahtunut käännekohta Napoleonin Venäjälle tekemässä sotaretkessä. Ranskalaisten tappion ja lähestyvän talven johdosta Napoleon päätti vetäytyä Moskovasta. Borodinon taistelun jälkeen Venäjän armeijan komentaja jalkaväenkenraali Mihail Kutuzov määräsi armeijan vetäytymään. Vetäytymissuunta oli aluksi Moskovasta kaakkoon Rjazanin suuntaan
Toiminnan teoria

Toiminnan teoria on kokoava käsite joukolle sosiaalitieteellistä tutkimusta, jonka juuret ovat neuvostoliittolaisessa psykologisessa toiminnan tutkimuksessa, jonka keskeisiä käynnistäjiä olivat Aleksei Leontjev ja Sergei Rubinstein. Toiminnan teoriaan pohjaava tutkimus käynnistyi Neuvostoliiton ulkopuolella ensiksi Suomessa. Leontjevin ja Rubinsteinin työn tavoitteena oli inhimillisen toiminnan ymmärtäminen systeemisenä, monimutkaisena ja sosiaalisiin tilanteisiin kytkeytyvänä ilmiönä. Kehittelyn alkuaikoina toiminnan teorian luojien tavoitteena oli haastaa tuolloin neuvostoliittolaisessa psykologiassa vallinneet refleksologian suuntaus, jota edusti Vladimir Bekhterjev, sekä Ivan Pavlovin koulukunnan tulkinta korkeammista hermostollisista toiminnoista, psykoanalyysi ja behaviorismi. Toiminnan teoriasta kehittyi merkittävä suuntaus neuvostoliittolaiseen teoreettiseen ja sovellettuun psykologiaan. Sitä hyödynnettiin esimerkiksi opetuksen ja kasvatuksen, ammattikäytäntöjen ja niihin liittyvän koulutuksen, ergonomian ja työpsykologian tutkimuksessa. Neuvostoliiton ja sittemmin Venäjän ulkopuolella toiminnan teorian tutkimusta ja soveltamista harjoitettiin aluksi etenkin Suomessa. Ensimmäinen toiminnan teorian kansainvälinen konferenssi järjestettiin vuonna 1986. Nykyään toiminnan teoriaa pidetään yhtenä osana kehittymässä olevaa ihmisen älykästä toimintaa ja sen historiallisesti kehittyneitä, kulttuurisia välineitä painottavaa tutkimuksen paradigmaa. Kulttuurihistoriallisen teorian näkemänä toiminta on (a) johonkin kohdistuvaa ja jotakin tavoittelevaa, siis ei umpimähkäistä, (b) kulttuuristen välineiden avulla välittynyttä sekä (c) ristiriitaista. Ristiriitaisuus ei tarkoita tässä loogista ristiriitaisuutta vaan erilaisten tavoitteiden ja etujen kesken muodostuvia dialektisia ristiriitoja.  Toiminnan teoriaa pidetään hyödyllisenä laadullisen tutkimuksen metodologioiden (kuten etnografian ja tapaustutkimuksen) tarkastelun näkökulmana
Pukkila (yritys)

Pukkila Oy Ab on suomalainen keraamisiin laattoihin keskittyvä tuotemerkki, jonka omistaa Laattapiste-Pukkila Oy. Vuonna 1874 Turun kauppatorin laitaan rakennettiin suurta, nyttemmin jo purettua Phoenix-hotellia, johon lämmitystä varten tarvittiin noin sata kaakeliuunia. Niiden tekemiseksi perustettiin Åbo Kakelfabriks Aktiebolag - Turun Kaakelitehdas Oy osoitteeseen Linnankatu 52. Vuonna 1887 tehdas perusti myyntikonttorin Pietariin. Tehtaan tuhouduttua tulipalossa vuonna 1897 ostettiin silloisen Maarian pitäjän Pitkämäestä tontti niin sanotulta Pukkilan pellolta, jonka maaperässä oli kaakelien tekoon soveltuvaa savea. Tälle paikalle rakennettiin uusi tehdas, Pukkilan massalaitos. Seuraavana vuonna yhtiöllä oli 207 työntekijää. Vuonna 1900 perustettiin tehdas Moskovaan, joka kuitenkin lakkautettiin jo vuonna 1908 Venäjän–Japanin sodan aiheuttamien vaikeuksien takia. Vuonna 1910 yhtiön toimitusjohtaja Ernst Minuth omisti yhtiön kokonaisuudessaan, mutta jo viiden vuoden päästä omistajia oli kolme: Tor Grotenfelt, Josef Lönnblad ja Rafael Schauman. Vuonna 1918 yritys osti Wilh. Andstens Fabriksaktiebolagin ja seuraavana vuonna Tikkurilan Kaakelitehdas Oy:n. Ne yhdistettiin
Siina

Siina on suomalainen naisen etunimi. Nimi on toden­näköisesti syntynyt lyhentymänä kansain­välisistä -sina -loppuisista naisen­nimistä, jotka Suomessa esiintyvät myös -siina -loppuisina. Sellaisia ovat esimerkiksi Aleksina, Eufrosina, Fransina ja Rosina. Toisaalta Sina on käsitetty myös Sinaida-nimen lyhentymäksi, ja sen vuoksi se on orto­doksisessa kalen­te­rissa sijoitettu Pyhän Sinaidan, ensimmäisellä vuosi­sadalla eläneen legendaarisen marttyyrin muisto­päivälle 11. lokakuuta. Digi- ja väestötietoviraston tietojen mukaan nimi Siina on Suomessa vuoden elokuuhun 2023 mennessä annettu 757 nais­puoliselle henkilölle. Vuodesta 2025 lähtien Siinan nimipäivä on 4. lokakuuta.
Arttu Leskinen

Arttu Leskinen on suomalainen rumpali ja muusikko. Hän on soittanut Sir Elwoodin Hiljaiset Värit -yhtyeessä vuodesta 1989 alkaen ja oli mukana myös jo sen varhaisessa edeltäjässä, Suomen nuoriso-opistossa Mikkelissä vuonna 1983 perustetussa Pectopah-yhtyessä, johon Leskisen lisäksi kuuluivat Sir Elwoodin hiljaiset värit -yhtyeen myöhempi laulaja-lauluntekijä Juha Lehti ja saman yhtyeen miksaajana sittemmin toiminut Mikko Joenpolvi. Hän on tehnyt yhteistyötä myös yhtyeiden The 69 Eyes ja Boogie Healers kanssa.
In situ

In situ tai In-situ on latinankielinen ilmaus, joka tarkoittaa 'paikassa, asemassa'. Lääketieteellisessä kielenkäytössä in situ tarkoittaa 'lähtökohtaansa rajoittunut kasvainkudos' tai 'elintä irroittamatta tehty'. Paikkasidonnaisesta taiteesta käytetään joskus termejä in situ (lat. paikassa, asemassa) tai in situ -periaate.
J. K. Klemola

Juho Kalervo (J. K.) Klemola (21. maaliskuuta 1893 Loimaa – 1983) oli suomalainen lääkäri ja muistelmakirjailija. Klemolan vanhemmat olivat Sääksmäen Kärjenniemestä kotoisin ollut kansakoulunopettaja Johan August Klemola ja valkeakoskelainen Siina Pastell. Perhe asui Vanajan Kankaantaan kylässä. Klemola kävi koulua Hämeenlinnassa, päästen ylioppilaaksi Hämeenlinnan lyseosta 1912. Lääketieteen lisensiaatiksi Klemola valmistui 1921. Klemola toimi lääkärinä usealla eri paikkunnalla, muun muassa Lappeenrannana kaupunginlääkärinä ja sairaalan ylilääkärinä. Sotavuosina 1939–1944 Klemola toimi kenttäsairaalan lääkärinä muun muassa Kiestingissä, samoin kuin pataljoonan ja sotasairaalan lääkärinä. Sotilasarvoltaan hän oli lääkintämajuri (1943). Klemolan puoliso vuodesta 1921 oli sairaanhoitaja Elma Maria Lindell, perheeseen syntyi kolme lasta
Luettelo televisiosarjan Glee kappaleista (5. tuotantokausi)

Glee on yhdysvaltalainen musikaalia, komediaa ja draamaa yhdistelevä televisiosarja, jota esitti Yhdysvalloissa televisiokanava Fox kuuden tuotantokauden verran vuosina 2009-2015. Suomessa sarjaa esitti Ava. Sarja keskittyy glee-kerhoon nimeltä Uudet Tuulet (engl. New Directions) kuvitteellisessa William McKinley High Schoolissa Limassa, Ohiossa. Sarjan loivat Ryan Murphy, Brad Falchuk ja Ian Brennan, ja se sisältää useita sarjan henkilöhahmojen laulamia cover-versioita tunnetuista kappaleista. Sarjassa esitettyjen kappaleiden valinnasta vastuussa ollut Murphy on kertonut pyrkineensä tasapainoon näytelmäsävellysten ja listahittien välillä, jotta sarja pystyisi tarjoamaan ”jokaiselle jotakin, jokaisessa jaksossa”. Murphyn tehtyä kappalevalinnat, selvitti musiikkitarkastaja P. J. Bloom ensin kappaleiden esitysoikeusasiat, jonka jälkeen musiikkituottaja Adam Anders sovitti kappaleet uudelleen Gleen näyttelijöiden esitettäväksi. Sarjan musiikkinumerot esiäänitettiin studiossa näyttelijöiden laulamina ennen numerooden kuvaamista. Sarjan koreografit (Zach Woodlee, Brooke Lipton, Mandy Moore) loivat kappaleille koreografiat, jotka opetettiin näyttelijöille ennen kuvauksia. Tämän jälkeen kappaleista äänitettiin niiden varsinaiset studioversiot
L. I. Suurla

Leo Ilmari ("Leka") Suurla (vuoteen 1933 Sobolew, 30. elokuuta 1921 Viipuri – 12. tammikuuta 1998 Helsinki) oli liikkeenjohdon konsultoinnin perustajia Suomessa. Hän vaikutti ratkaisevasti tämän uuden ammatin kehittymiseen ja loi perustaa suomalaisten yritysten ja yritysjohtajien korkealle, kansainvälisesti arvostetulle tasolle. Hänelle myönnettiin 1976 professorin arvonimi. Suurlan isä oli kauppias ja keksijä Wilho Sobolew, myöhemmin Suurla. Myös poliittisesti aktiivinen ja Suomen itsenäistymispyrkimyksiä kannattanut Wilho Sobolew-Suurla esti ystävänsä Uno Sereniuksen kanssa illalla 28. lokakuuta 1905 ase kädessä junan lähtemisen Viipurin asemalta Pietariin ja siten aloitti suurlakon Viipurissa. Näihin yhteiskunnallisiin tapahtumiin liittyen perhe otti vuonna 1933 suomalaisen nimen Suurla. Suurlan äiti oli merkonomi Jenny Savinen. Perheeseen kuului Leon lisäksi sisar ja veli. Leo Suurla kävi Viipurin Suomalaisen lyseon, kirjoitti ylioppilaaksi toukokuussa 1938 (yhdessä molempien vanhempien sisarustensa kanssa) ja aloitti syksyllä opiskelun Helsingissä Teknillisen korkeakoulun konerakennusosastolla
Unimak

False Passin kylä Unimakilla. muokkaa - muokkaa wikitekstiä - muokkaa Wikidataa Unimak on Aleuttien saariryhmän suurin saari, ja se kuuluu Yhdysvalloille. Sen pinta-ala on 4 140 neliökilometriä. 2 857 metrin korkuinen Shishaldinin tulivuori on Aleuttien korkein huippu. Se on purkautunut vuonna 2015. Saarella asui vuonna 2010 tehdyn väestönlaskennan mukaan 35 henkilöä, ja he asuivat False Pass -nimisessä kaupungissa saaren itäpäässä.
Kevin Lankinen

Kevin Christian Lankinen (s. 28. huhtikuuta 1995 Helsinki) on suomalainen jääkiekkomaalivahti, joka pelaa NHL-seura Vancouver Canucksissa. Lankinen pelasi ensimmäisen ammattilaisottelunsa Jokereissa kaudella 2013–2014 ennen läpimurtoaan HIFK:ssa, jossa hän pelasi neljä kautta. HIFK:sta hän siirtyi Pohjois-Amerikkaan saatuaan NHL-tulokassopimuksen Chicago Blackhawksiin. Hän pelasi kaksi kautta Chicagon farmiseuroissa AHL:ää ja ECHL:ää, kunnes pelasi ensimmäisen NHL-ottelunsa kaudella 2020–2021. Vuodet 2022–2024 Lankinen pelasi Nashville Predatorsissa. Lankinen kuului maailmanmestaruuden voittaneeseen Suomen joukkueeseen maailmanmestaruuskilpailuissa vuonna 2019. Lankinen on Kiekko-Vantaan kasvatti. Hän siirtyi C-juniori-ikäisenä Jokereihin kaudeksi 2010–2011. Kaudella 2011–2012 Lankisella oli B-nuorten SM-sarjan paras päästettyjen maalien keskiarvo runkosarjassa (2,51), kuten myös pudotuspeleissä (2,14), jolloin hänellä oli myös sarjan paras torjuntaprosentti (93,9). Lankinen torjui Jokereille kauden päätteeksi B-nuorten Suomen-mestaruuden
Jan-Erik Jansson

Jan-Erik Jansson (21. toukokuuta 1921 Helsinki – 16. elokuuta 2010 Kauniainen) oli suomalainen tekniikan tutkija. Hän oli Teknillisen korkeakoulun laivanrakennusopin professori 1962–1977 ja Merenkulkuhallituksen pääjohtaja 1977–1988. Jansson valmistui diplomi-insinööriksi Teknillisestä korkeakoulusta ja väitteli tekniikan tohtoriksi 1955. Hän työskenteli 1951–1953 Turussa isänsä August Janssonin johtamalla Crichton-Vulcanin telakalla.
Sääskjärvi

Sääskjärvi on järvi Iitissä. Se laskee Lanskinjoen ja Koskenkylänjoen kautta Suomenlahteen. Myös järven lähellä oleva kylä on nimeltään Sääskjärvi.
Newari

Newari (newariksi नेपाल भाषा, nepāl bhāṣā) on pääasiassa Nepalissa puhuttu tiibetiläis-burmalainen kieli. Ethnologuen mukaan newarilla oli vuoden 2001 väestönlaskennassa 839 000 puhujaa, ja määrä on laskusuunnassa. Kieltä kirjoitetaan hindin ja nepalin tavoin devanagari-merkistöllä.
The Theory of Everything

28. The Theory Of Everything (tyylitelty ŦĦΣ ŦĦΣΦɌ¥ ΦƑ ΣVΣɌΨŦĦIΠG) on hollantilaisen muusikon Arjen Anthony Lucassenin progressiivisen metalli/rock -oopperaprojekti Ayreonin kahdeksas studioalbumi, joka julkaistiin 28. lokakuuta 2013. Kuten jokainen Ayreon-albumi, se on konseptialbumi, jossa jokaista hahmoa esittää ainutlaatuinen laulaja; Se on kuitenkin erillään useimpien Ayreon-albumien tieteiskirjallisuudesta, sen sijaan se toimii itsenäisenä tarinana, joka sijoittuu nykyaikaan. Tarinassa nuori tiedemies pyrkii ratkaisemaan kaiken teorian, selityksen maailmankaikkeuden kaikille näkökohdille, navigoidessaan levottomassa mielenterveydessään ja henkilökohtaisessa elämässään. Lucassen sävelsi kaiken musiikin ja kirjoitti tarinan ja sanoitukset tyttöystävänsä Lori Linstruthin kanssa, mikä teki siitä ensimmäisen Ayreon-albumin, jolla hän jakaa kaikkien kappaleiden sanat. Projektille tyypilliseen tyyliin albumilla on useita vierailevia laulajia kuvaamassa albumin hahmoja, mukaan lukien Tommy Karevik Kamelotista ja Seventh Wonderista, Marko Hietala Nightwishista ja Tarotista, Cristina Scabbia Lacuna Coilista ja Asia ja entinen King Crimsonin jäsen John Wetton. Mukana on myös useita vierailevia muusikoita, kuten kosketinsoittajat Rick Wakeman (ex-Yes), Keith Emerson (ex-Emerson, Lake & Palmer), Jordan Rudess (Dream Theater) ja kitaristi Steve Hackett (ex-Genesis). Se on Lucassenin ensimmäinen yhteistyö kaikkien albumin laulajien kanssa, lukuun ottamatta taustalaulaja Wilmer Waarbroekia, joka lauloi jo Lucassenin sooloalbumilla Lost in the New Real. Lucassenin mukaan albumi on "neljä pitkää kappaletta, jotka on jaettu eri osiin", ja jokainen kappale on pidempi kuin 20 minuuttia ja yhteensä lähes puolitoista tuntia musiikkia. Segmenttien kokonaismäärä on 42, mikä on vastaus perimmäiseen kysymykseen elämästä, maailmankaikkeudesta ja kaikesta The Hitchhiker's Guide to the Galaxy -kirjassa, jonka Lucassen tunnustaa suoraksi viitteeksi. 18
Jerisjärvi

Jerisjärvi on Tornionjoen vesistöön kuuluva järvi Keimiötunturin eteläpuolella Muonion ja Kittilän rajalla. Se sivuaa Pallas-Yllästunturin kansallispuistoa. Järven pinta-ala on 23,51 neliökilometriä, ja sen rantaviivan pituus on 74,83 kilometriä. Muonion ja Kittilän raja kulkee järven itäisimmän selän halki siten, että suurin osa järvestä kuuluu Muonioon ja itäisin osa Kittilään. Järven tilavuus on 80,8 miljoonaa kuutiometriä eli 0,0808 kuutiokilometriä. Keskisyvyys on 3,44 metriä ja suurin syvyys 11,7 metriä. Syvin kohta sijaitsee Keimiöniemen länsipuolella. Suurin saari on järven keskiosassa sijaitseva Isosaari (400 ha). Muita saaria ovat Mannersaari, Muuraissaari, Rahunsaari ja Tulkinsaari. Järven ympäristössä on runsaasti asutusta. Asutus painottuu järven pohjois- ja itärannoille. Jerisjärvi sijaitsee Tornionjoen vesistössä (vesistöaluetunnus 67) Kangosjärven–Muonion alueen (67
Street Fighter III

Street Fighter III: New Generation (jap. ストリートファイターⅢ NEW GENERATION) on Capcomin kehittämä ja julkaisema 2D-tappelupeli, joka julkaistiin kolikkopelinä vuonna 1997 Capcomin CP System III-kolikkopelijärjestelmälle. Se oli suunniteltu suoraksi jatko-osaksi Street Fighter II:lle, eikä Ryuta ja Keniä lukuun ottamatta sisällä yhtään hahmoa sarjan aiemmista peleistä, esitellen lähes täysin uuden hahmorosterin. Pelillisesti New Generation tuo myös uusia ominaisuuksia, kuten hyökkäysten torjumisen (engl. parrying, japanilaisversiossa blocking) ja Super Arts-järjestelmän. New Generationia seurasi kaksi päivitettyä versiota: Street Fighter III: 2nd Impact myöhemmin samana vuonna ja Street Fighter III: 3rd Strike vuonna 1999. Pelin ainoa kotiversio on Sega Dreamcastille julkaistu Street Fighter III: Double Impact, joka sisältää myös 2nd Impactin.